jkorsvik/nowiki_second_scrape_merged huggingface dataset:
Zodariidae

Zodariidae er en gruppe (familie) av edderkopper som tilhører undergruppen Entelegynae i gruppen Araneomorphae.


== Utseende ==

Små, mørke, forholdsvis langbeinte edderkopper med åtte øyne. Mange etterligner maur.


== Levevis ==
De maurlignende artene lever gjerne av maur, og etterligner den maur-arten de jakter på, ikke bare i utseende, men også i atferd. Dette gjør trolig at edderkoppene kan bevege seg ut og inn av maurtuene uten å bli angrepet. De går på de bakerste tre beinparene og holder det fremste paret opp liksom maurenes antenner.


== Utbredelse ==
Familien er utbredt så godt som over hele Jorda i områder med varm-temperert klima. I Europa mangler de i de nordligste delene inkludert Skandinavia.


== Systematisk inndeling / europeiske arter ==

Familiens plassering innen gruppen Entelegynae er usikker. De blir delt inn i ca. 72 slekter.

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Entelegynae
Familien Zodariidae Thorell, 1881
Underfamilien Cydrelinae Simon, 1893
Underfamilien Cyriocteinae Jocqué, 1991
Underfamilien Lachesaninae Jocqué, 1991
Slekten Lachesana Strand, 1932 – i Europa:
Lachesana blackwalli (O. Pickard-Cambridge, 1872)
Lachesana graeca Thaler & Knoflach, 2004
Underfamilien Sterenomorphinae Simon, 1893
Underfamilien Storeninae Simon, 1893
Slekten Amphiledorus Jocque & Bosmans, 2001 – i Europa:
Amphiledorus adonis Jocque & Bosmans, 2001
Amphiledorus balnearius Jocque & Bosmans, 2001
Amphiledorus histrionicus (Simon, 1884)
Amphiledorus ungoliantae Pekar & Cardoso, 2005
Slekten Selamia Simon, 1873 – i Europa:
Selamia reticulata (Simon, 1870)
Underfamilien Zodariinae Thorell, 1881
Slekten Palaestina O. Pickard-Cambridge, 1872 – i Europa:
Palaestina expolita O. Pickard-Cambridge, 1872
Slekten Zodarion Walckenaer, 1847 – 79 arter i Europa, nord til Danmark
Usikker plassering, blant andre:
Slekten Cryptothele L. Koch, 1872 – før regnet som en familie for seg, Cryptothelidae
Slekten Zodariella Andreeva & Tyshchenko, 1968 – i Europa:
Zodariella nenilini (Eskov, 1995)


== Kilder ==
Fauna Europaea, utbredelsesdatabase over europeiske dyr


== Eksterne lenker ==
(en) Zodariidae i Encyclopedia of Life 
(en) Zodariidae i Global Biodiversity Information Facility 
(sv) Zodariidae hos Dyntaxa 
(en) Zodariidae hos Fauna Europaea 
(en) Zodariidae hos Fossilworks 
(en) Zodariidae hos ITIS 
(en) Zodariidae hos NCBI 
(en) Kategori:Zodariidae – bilder, video eller lyd på Wikimedia Commons 
Zodariidae – detaljert informasjon på Wikispecies
Per Samuelshaug

Per Samuelshaug (født 26. august 1905 i Alvdal, død 4. januar 1990 i Alvdal) var en norsk langrennsløper. Han representerte Alvdal Idrettslag.Samuelshaug vant 5-mila i Holmenkollen i 1937, etter tredjeplasser på både 18 km og 50 km i 1935. Han deltok under vinter-OL for Norge i 1936 i Garmisch-Partenkirchen på 50 km, der han ikke fullførte.


== Referanser ==


== Eksterne lenker ==
(en) Per Samuelshaug – Olympedia 
(en) Per Samuelshaug – Sports-Reference (OL-resultater – arkivert)
Hellestveitvann

Hellestveitvann er en innsjø i Bamble kommune i Telemark. Det er en del av Herrevassdraget. Vannets hovedtilløp kommer fra Mevann, og det har utløp via Gyteelva og Herreelva ned til Frierfjorden ved Herre.


== Referanser ==
Lofoten kulturhus

Lofoten kulturhus ligger i Svolvær i Vågan i Nordland fylke.
Lofoten kulturhus offisielt åpnet av daværende kulturminister Trond Giske 9. mai 2009. 
Kulturhusets hovedsal «Storemolla» med navn etter øya Stormolla,  har 671 sitteplasser, men kan også innredes til kongressal, bankettsal eller konsertarena med 1 000 ståplasser.
I tillegg har kulturhuset en blackbox («Lillemolla» etter øya Litlmolla), en foajé som kan brukes til visninger. Kulturhusets administrasjon ligger i samme byget i 2.et. 


== Eksterne lenker ==
Lofotens kulturhus – hjemmeside
Kunståret 1851

Kunståret 1851 er en oversikt over hendelser, fødte og avdøde kunstnerpersonligheter i 1851.


== Hendelser ==
Verdensutstillingen i London
Publisering av John Ruskins bok, Pre-Raphaelitism.
Marcus Larson fikk Kungliga Medaljen för marin- och landskapsmålning.


== Verk ==
Jean-Baptiste Camille Corot – La Danse des Nymphes
Frederick Richard Lee – Shattered Oak in Bedfordshire


== Utstillinger ==


== Priser ==
De neuhausenske priser:
maler: Emanuel Larsen for Udsigt fra Langelinje til Toldboden
maler: Godtfred Rump for Skovparti fra Præstevangen ved Frederiksborg
billedhugger: Theobald Stein  for statuett av Ludvig Holberg


== Fødsler ==

9. januar – Johan Malmsjö, svensk kunstner og operasanger (død 1929)
17. januar – A. B. Frost, amerikansk illustratør (død 1928)
22. januar – Elisabeth Keyser, svensk malerinne (død 1898)
28. januar – Andreas Aubert, norsk kunsthistoriker (død 1913)
3. februar – Wilhelm Trübner, tysk maler (død 1917)
16. april – Ernst Josephson, svensk kunstner, maler og poet (død 1906)
29. juni – Emma Sparre, svensk kunstner og dikter (død 1913)
23. juli – Peder Severin Krøyer, norskdansk kunstner (død 1909)
13. oktober – Charles Sprague Pearce, amerikansk maler (død 1914)
21. november – Leslie Ward ("Spy"), britisk tegneserietegner (død 1922)
15. desember – Carl Gustaf Hellqvist, svensk maler (død 1890)


== Dødsfall ==
27. januar – John James Audubon, amerikansk maler (født 1785)
7. april – Henry Thomas Alken, engelsk gravør, illustratør og kunstner (født 1785)
10. juli – Louis Jacques Mandé Daguerre, fransk kunstner og oppfinner av den fotografiske prosessen daguerreotypi (født 1787)
11. juli – Benjamin Duterrau, maler og gravør (født 1767)
29. oktober – William Wyon, engelsk sjefsgravør ved Royal Mint (født 1795)
November – Willis Buell, amerikansk politiker og portrettmaler (født 1790)
19. desember – William Turner, engelsk landskapsmaler, akvarellmaler og trykkmaker (født 1775)
Willis Buell, amerikansk portrettmaler (født 1790)


== Referanser ==


== Eksterne lenker ==
(en) 1851 in art – kategori av bilder, video eller lyd på Commons
Undelstad

Undelstad er et boligområde rundt Undelstad gård, som utgjør en grunnkrets i delområdet Fusdal i Asker kommune. Postnummeret er 1387 Asker. 
Byggingen startet i 1958 da bonden på Undelstad gård solgte eiendommer i det som ble hetende Undelstadlia. Senere bygslet den samme bonden ut eiendommer opp på flaten langs dagens Undelstadveien og Undelstad Terrasse. Der ble hovedsakelig rekkehusbebyggelse oppført som ble malt i forskjellige farger. Husene ble avbildet i Jotuns fargekart. 
Nærliggende områder er Høn og Båstad.
De første innbyggerne pendlet til Oslo med toget som de tok fra Høn stoppested. Der var det i det lille bygget på perrongen et postkontor. Utenfor stasjonen var det kolonialbutikk. På stasjonen var en benk, under denne satte togpendlerene igjen sine kalosjer de brukte når de krysset de sølete jordene. Motorveien ble først bygget ut langs Undelstadlia rundt 1970.
På flaten i Undelstadveien var det de første årene grønnsaksbod der den lokale grønnsaksbonden solgte av årets grøde. Nær dette stedet ble butikken «Markestad» oppført. Butikken drev fremdeles i mai 2000. Den ble senere nedlagt etter en kort periode med tyrkisk drevet butikk i de samme lokaler. Lokalene ble senere brukt til lager og youghurtproduksjon og senere til kontorer.


== Kilder ==
«Undelstad», i Tor Chr. Bakken (red): Budstikkas store Asker og Bærum-leksikon, Kunnskapsforlaget 2008, s. 464, ISBN 978-82-573-1534-4


== Eksterne lenker ==
Bilde av bebyggelsen fra 1962 - Fra Asker biblioteks samlinger
Kåre Hatten

Kåre Hatten (født 22. januar 1908 i Trysil, død 14. april 1983 i Trysil) var en norsk langrennsløper. Han representerte Nordre Trysil Idrettslag.
Hatten vant 30 km i NM på ski i 1932. Han deltok under vinter-OL for Norge i Vinter-OL i 1936 i Garmisch-Partenkirchen med 12.-plass på 50 km. Året før vant han 50 km i det åpne tyske mesterskapet på ski i Garmisch-Partenkirchen («prøve-OL»). Han deltok også i VM på ski i 1934 og VM på ski i 1935 med 8.-plass på 50 km i 1935 som beste resultat.


== Referanser ==


== Eksterne lenker ==
(en) Kåre Hatten – Olympedia 
(en) Kåre Hatten – Sports-Reference (OL-resultater – arkivert)
Mevann

Mevann (Midtvann) er en innsjø i Bamble kommune i Telemark. Vannet er en del av Herrevassdraget og dets hovedtilløp er fra Flåte. Utløpet er via Hellestveitvann til Gyteelva og Herreelva ned til Frierfjorden, ved Herre.


== Referanser ==
Randi Bakke

Randi Nilsine Bakke Gjertsen (født 29. oktober 1908 i Oslo, død 21. mai 1984 i Nesodden) var en norsk kunstløper. Hun representerte Oslo Skøiteklub.
Bakke vant åtte strake NM i kunstløp, i parløp med Christen Christensen fra 1929 til 1936, og ble belønnet med Hans Majestet Kongens Pokal både i 1929 og 1933. Sammen deltok de også i VM i kunstløp 1923 med femteplass, i VM i kunstløp 1933 der de tok bronse, og i VM i kunstløp 1934 med nok en femteplass. Bakke deltok under vinter-OL for Norge sammen med Cristensen i 1936 i Garmisch-Partenkirchen med 15.-plass i parløp.


== Eksterne lenker ==
(en) Randi Bakke – Olympics.com 
(en) Randi Bakke – Olympic.org 
(en) Randi Bakke – Olympedia 
(en) Randi Bakke – Sports-Reference (OL-resultater – arkivert) 
(en) Randi Bakke – TheSports.org
Oslo Fashion Outlet

Oslo Fashion Outlet (tidligere Norwegian Outlet) er et kjøpesenter i Vestby. Oslo Fashion Outlet er ett av flere outlets rundt om i Europa som eies av VIA Outlets. VIA Outlets har outlets i Oslo, Göteborg, Praha, Amsterdam, Lisboa, Zürich, Palma de Mallorca, Sevilla, Portugal, Wroclaw og Zweibrücken.
Det er også en Norwegian Outlet på Ålgård, som åpnet den 6. april 2016.Senteret markedsfører seg som en merkevareby ved at det kun inneholder merkeforhandlere av anerkjente merker.


== Referanser ==


== Eksterne lenker ==
Norwegian Outlet Ålgård
Oslo Fashion Outlet
https://www.viaoutlets.com/
Nifelheim

Nifelheim er et black metal band fra Sverige, stiftet i 1990.


== Medlemmer ==
Hellbutcher
Tyrant
Vengeance From Beyond
Apocalyptic Desolator
Insulter Of Jesus Christ!


== Diskografi ==


=== Album ===
1994 – Nifelheim
1997 – Devil's Force
2000 – Servants of Darkness
2003 – 13 Years
2004 – Split (med Vulcano)
2007 – Envoy of Lucifer


=== EP ===
2000 – Unholy Death


== Eksterne lenker ==
(en) Offisielt nettsted 
(en) Nifelheim – kategori av bilder, video eller lyd på Commons 
(en) Nifelheim på Discogs 
(en) Nifelheim på MusicBrainz 
(en) Nifelheim på Encyclopaedia Metallum 
(en) Nifelheim på Songkick 
Nifelheim på Facebook 
Nifelheim på Instagram 
Nifelheim på Myspace
Zoledronsyre

Zoledronsyre er et legemiddel som i Norge er godkjent til bruk ved ulike skjelettlidelser hvor benmasse er redusert (osteoporose), og ved ulike krefttilstander som påvirker ben. Zoledronsyre markedsføres i Norge som Aclasta og Zometa.
Zoledronsyre er et bisfosfonat som forhindrer nedbrytning av benmasse. Det angriper den økte aktiviteten av celler som normalt bryter ned benet (osteoklaster), før det bygges opp igjen av osteoblaster. Legemidlene er reseptbelagt (C-preparat), og gis av helsepersonell som en langsom infusjon i en vene. Den svært lange virketiden gjør at legemiddelet kun skal gis én gang i året mot osteoporose, og hver 3.-4. uke ved forebygging av kreft som omfatter skjelettet. 


== Bruksområder ==
Aclasta er godkjent til behandling av
Osteoporose hos kvinner etter overgangsalder og voksne menn med økt risiko for frakturer, inkludert de som nylig har hatt hoftebrudd uten stor skade/fall.
Osteoporose relatert til langtids systemisk glukokortikoidbehandling hos kvinner etter overgangsalder og voksne menn med økt risiko for frakturer.
Pagets bensykdom hos voksne.Zometa er godkjent til
Forebygging av skjelettrelaterte hendelser (patologiske frakturer, ryggmargskompresjon, bestråling, eller kirurgisk behandling av skjelettmetastaser) hos voksne med utbredt kreftsykdom som involverer skjelettet.
Behandling av voksne med tumorindusert hyperkalsemi.


== Referanser ==
Cycloctenidae

Cycloctenidae er en gruppe (familie) av edderkopper som tilhører undergruppen Entelegynae i gruppen Araneomorphae.


== Utseende ==


== Levevis ==
Disse edderkoppene er livlige, dagaktive jegere som lever på bakken eller oppe i trær.


== Utbredelse ==
Slekten Galliena lever på Java, resten av familien finnes bare i Australia og New Zealand.


== Systematisk inndeling ==

Familiens plassering innen gruppen Entelegynae er usikker.

Klasse edderkoppdyr, Arachnida
Orden edderkopper, Araneae
Underorden Opisthothelae
Gruppe araneomorfe edderkopper, Araneomorphae
Gruppe Neocribellata
Gruppe Entelegynae
Familien Cycloctenidae Simon, 1898
Slekten  Anaua Forster, 1970 (New Zealand)
Slekten  Cycloctenus L. Koch, 1878 (Australia, New Zealand)
Slekten  Galliena Simon, 1898 (Java)
Slekten  Plectophanes Bryant, 1935 (New Zealand)
Slekten  Toxopsiella Forster, 1964 (New Zealand)


== Kilder ==
Australian Faunal Directory, Cycloctenidae


== Eksterne lenker ==
(en) Cycloctenidae i Encyclopedia of Life 
(en) Cycloctenidae i Global Biodiversity Information Facility 
(en) Cycloctenidae hos ITIS 
(en) Cycloctenidae hos NCBI 
(en) Kategori:Cycloctenidae – bilder, video eller lyd på Wikimedia Commons 
Cycloctenidae – detaljert informasjon på Wikispecies
Skjelettmetastaser

Skjelettmetastaser er dattersvulster som oppstår når kroppen er angrepet av kreft på et bestemt sted og den sprer seg utenfor dette området til andre steder på kroppen.
Skjelettet er det tredje vanligste spredningsstedet etter lunge og lever, og skjelettmetastaser er vanlig for flere ulike kreftformer som lunge-, bryst-, prostata-, nyre- og skjoldbrukskjertelkreft, samt multippelt myelom. Når kreftceller sprer seg til skjelettet skjer det oftest til ryggrad, brystvirvler, bekken, armer og ben, samt hodeskalle. 
I tillegg til smerter får ofte kreftsyke med skjelettmetastaser også skjelettkomplikasjoner og benbrudd. Primærhensikten med behandlingen av skjelettmetastaser er å høyne livskvaliteten, øke livslengden og redusere smerter hos pasientene. Den vanligste årsaken til kreftsmerte er skjelettmetastaser og behandling med bisfosfonater har vist seg å redusere smerter og gi en beskyttende effekt med hensyn til nedbrytningen av skjelettet.


== Referanser ==
Christen Christensen (kunstløper)

Christen Christensen (født 17. september 1904 i Oslo, død 2. juni 1969 i Oslo) var en norsk kunstløper. Han representerte Oslo Skøiteklub.
Christensen vant åtte strake NM i kunstløp i Parløp sammen med Randi Bakke fra 1929 til 1936, og ble belønnet med Hans Majestet Kongens Pokal både i 1929 og 1933. Sammen deltok de også i VM i kunstløp 1923 med femteplass, i VM i kunstløp 1933 der de tok bronse, og i VM i kunstløp 1934 med nok en femteplass. Christensen deltok under vinter-OL for Norge sammen med Bakke i 1936 i Garmisch-Partenkirchen med 15.-plass i Parløp.
Etter sin aktive karriere var Christensen medlem av Norges Skøyteforbunds kunstløpkomité fra 1937 til 1940 og fra 1945 til 1947. 


== Eksterne lenker ==
(en) Christen Christensen – Olympedia 
(en) Christen Christensen – Sports-Reference (OL-resultater – arkivert)
Patologiske frakturer

Patgologiske frakturer eller spontanfrakturer er brudd i en knokkel uten ytre eller ved svært liten ytre påkjenning . Blant de vanligste årsakene til patologisk fraktur finner vi kronisk benmargsbetennelse (osteomyelitt), skjelettmetastaser og benskjørhet (osteoporose). Visse hormonelle lidelser og enkelte sjeldne sykdommer i skjelettet kan også forårsake patologiske frakturer.
Mest utsatt er ryggvirvlene, lårbenshalsen og overarmsbenet. Patologiske frakturer er vanskelige å behandle med tanke på at deres egentlige årsak er en svekkelse av skjelettets evne til å fornye seg selv. Behandling med bisfosfonater har vist seg å redusere smerter og har en beskyttende effekt.


== Referanser ==
Ryggmargskompresjon

Ryggmargskompresjon vil si at ryggmargen kommer i klem av ulike årsaker.
Når kreft sprer seg til ryggraden kan dette medføre trykk på ryggmargen slik at denne klemmes. Dette trykket kan resultere i smerter, samt gi nummenhet eller svakhet i bena, problemer med tarmer og blære (for eksempel problem med å urinere), og nummenhet i området rundt buken. Dersom behandling av denne tilstanden ikke begynner tidlig kan alvorlige skader oppstå på ryggmargen. Bisfosfonater benyttes i behandling av ryggmargskompresjon.


== Referanser ==
Tumorindusert hyperkalsemi

Tumorindusert hyperkalsemi (TIH) innebærer at man har en unormal mengde kalsium i blodet. Dette er en vanlig komplikasjon hos pasienter med kreft, og rammer rundt 10-20 prosent av alle kreftpasienter i løpet av deres sykdomsforløp og 20-40 prosent av pasienter med fremadgående kreft.
Tumorindusert hyperkalsemi kan oppstå fordi kreften har spredd seg til skjelettet, og dette medfører at kalsium frigjøres. Det kan også oppstå fordi kreft kan frigjøre bestemte hormoner som påvirker kalsiumnivået i blodet. Bisfosfonater benyttes forebyggende for skjelettkomplikasjoner og benbrudd hos pasienter med kreftsykdom som har spredd seg til skjelettet.


== Symptomer ==
Kalsium er nødvendig for at kroppen skal fungere, men kan også påvirke nerver, muskler, fordøyelse, nyrer og hjertefunksjonen. Derfor kan et for høyt innhold av kalsium i blodet medføre at man får unormale symptomer. Disse kan komme gradvis eller oppstå i løpet av en kort periode. Noen får symptomer ved en liten økning av kalsiumnivået, mens andre ikke får noen før nivået er svært høyt. Symptomene kan være:

Slapphet
Overdreven trøtthet
Forvirring
Koma
Ekstrem muskelsvakhet
Tap av appetitt
Kvalme og oppkast
Smerter i magen
Forstoppelse
Forandringer i hjerterytme (for sakte eller for raskt)
Hyppig urinering
Overdreven tørste
Tørrhet i munn og hals


== Referanser ==
SoShy

Deborah Epstein (født 14. september 1982), kjent under artistnavnet SoShy er en fransk sangskriver og artist, mest kjent for sangene «What If» og «The Way I».
I september 2009 fikk SoShy en feat.-sang med Timbaland og Nelly Furtado fra USA, dette gjorde til at SoShy ble mer kjent over flere land. Akkurat nå sitter SoShy og skriver på sitt 2. album (kommende).


== Eksterne lenker ==
Offisielt nettsted 
(en) SoShy på Apple Music 
(en) SoShy på Discogs 
(en) SoShy på MusicBrainz 
(en) SoShy på Spotify 
(en) SoShy på Genius — sangtekster 
SoShy på Twitter 
SoShy på Facebook 
SoShy på Instagram 
SoShy på YouTube 
SoShy på Myspace
Dan Young

Dan Young (født 29. april 1938 i Fort Defiance i Arizona, død 30. november 2014) var en amerikansk fotograf, bosatt i Norge.
Young vokste opp i Arizona og New Mexico. Etter fire år i USAs marine ble han student ved Art Center School i Los Angeles.
Han kom til Norge for første gang i 1962. Samme året dannet han bildebyrået Manité sammen med Arild Kristo og Robert A. Robinson, og var aktiv der til Manité ble lagt ned i 1967. Etter et kort opphold i London returnerte han til Oslo i 1967 og startet reklamestudio. Han arbeidet en periode med mote- og reklamefotografering, før han begynte med dokumentarfilm i 1970.I 1972 flyttet han til Arizona, og fire år senere til California. Der laget han blant annet dokumentarfilmer om barnemishandling i Amerika.Young vendte tilbake til Oslo i 1978. På 1980-tallet og 1990-tallet arbeidet han som stillfotograf på mer enn 40 norske filmer. Han hadde utstillinger ved flere museer i Oslo, og fotografiene hans er kjøpt inn av museer i Skandinavia og USA. Young var tilknyttet bildebyrået Samfoto.


== Bibliografi ==
En Amerikaner i Oslo: Fotografier 1962 – 1964, Forlaget Press (2007) ISBN 9788275472623
Precious Times, Forlaget Press (2009) ISBN 9788275473507


== Utstillinger ==
2004 «Passing Time, Time Past» Stenersenmuseet, Oslo.
2004 – 2005 «Nordic Triangle», Odense, Danmark.
2005 «Walking in Color», Tromsø Kunstforening.
2010 Kafe Celsius, Oslo.
2010 Bærum Kulturhus.


== Referanser ==


== Eksterne lenker ==
Dan Youngs hjemmeside
Nanna Egedius

Nanna Margrethe Egedius Jacobsen (født 14. mai 1913 i Oslo, død 21. april 1986 i Oslo) var en norsk kunstløper. Hun representerte Oslo Idrettslag.
Egedius vant fem strake NM i kunstløp, Singel for damer fra 1932 til 1936. Hun deltok i VM i kunstløp 1931 med syvendeplass, VM i kunstløp 1933 med syvendeplass, VM i kunstløp 1934 med åttendeplass og i VM i kunstløp 1935 med nok en syvendeplass. Egedius deltok under vinter-OL for Norge i 1936 i Garmisch-Partenkirchen der hun ikke fullførte i Singel, damer. Ved siden av kunstløpkarrieren konkurrerte hun også i svømming og var en god tennisspiller.


== Eksterne lenker ==
(en) Nanna Egedius – Olympics.com 
(en) Nanna Egedius – Olympic.org 
(en) Nanna Egedius – Olympedia 
(en) Nanna Egedius – Sports-Reference (OL-resultater – arkivert) 
(en) Nanna Egedius – TheSports.org
Norske Felleskjøp

Norske Felleskjøp SA var et andelslag eid av Felleskjøpet Agri SA. Med samvirkeprinsippenes grunnleggende ideer til grunn, skulle Norske Felleskjøp bidra til at eierne og deres medlemmer gjennom samarbeid, arbeid for gode og likeverdige rammebetingelser, godt omdømme og effektiv drift alltid styrker bondens økonomi.
Norske Felleskjøp hadde i tillegg ansvaret for markedsreguleringen som er en del av markedsordningen for korn.
Selskapet ble opprettet i 1973 og er lokalisert i Oslo. Selskapet er avviklet pr 31.12.2020. Selskapets virksomhet er fra 01.01.2021 overført til Felleskjøpet Agri SA.


== Eksterne lenker ==
Hjemmeside Norske Felleskjøp
Longhuatempelet

Longhuatempelet (kinesisk: 龙华寺; pinyin: Lónghúa Sì) er et buddhistisk tempel viet til Maitreya Buddha. Det ligger i Shanghai i Folkerepublikken Kina.
De fleste bygningene er moderne rekonstruksjoner, men de er tro mot det arkitektoniske uttrykk som tempelet ble bygd etter under Songdynastiet og som var typisk innen chanbuddhismen. 
Longhuatempelet er det største, mest autentiske og fullstendige gamle tempel i Shanghai.


== Bygningshistorie ==

Tempelet ble først bygd i år 242, under de tre kongedømmers tid. Ifølge legendene hadde Sun Quan (孙权), kongen av kongedømmet Wu, fått fatt i sharirarelikter, det vil si kremerte levninger etter Buddha. For å huse disse kostelige relikvier forordnet kongen byggingen av 13 pagoder. Longhuapagoden (Longhua Ta), som inngår i Longhuatempelkomplekset, skal være en av dem. Navnet skal skyldes at en skinnende drage (kinesisk: long) en gang viste seg på stedet. 
Tempelet ble ødelagt av krig mot slutten av Tangdynastiet og gjenoppbygd i 977, under Songdynastiet. (Ifølge en annen versjon av historien, som er kjent fra lokalhistoriske fortellinger fra Song- og Yuan-tiden, ble tempelet først bygd av kongen av Wuyue tidlig under Song-tiden.) Senere under Song, i 1064, fikk anlegget det nye navnet Kong Xiang-tempelet, men det opprinnelige navnet Longhuatempelet ble gjeninnført under Mingdynastiet under Wanli-keiserens regjeringstid.
Det nåværende arkitektoniske design følger det opprinnelige fra Song-dynastiets tid. Det er viktige bygningsewlementer i selve pagoden som også stammer fra den tid, men ellers er det meste på tempelområdet gjenoppbygd under Tongzhi-keiseren og Guangxu-keiseren under  Qing-dynastiet. En moderne restaurering av hele tempelanlegget ble utført i 1954.
Tempelet og dets kloster var til å begynne med omgitt av store haver og frukthaver. Frukttrærnes blomstring var en viktig begivenhet som tiltrakk seg besøkende fra fjern og nær i hele området. Disse havene er imidlertid senere blitt spist opp av en stor gravlund, Longhuamartyrenes gravfelt, og minner ikke lenger om de opprinnelige grøntanleggene og frukthavene.
Svein Erik Dahl

Svein Erik Dahl (født 26. juli 1947 i Flornes i Stjørdal) er en norsk fotograf, bosatt i Oslo.
Dahl er utdannet cand. psychol ved Universitetet i Oslo, der han også var medlem i Studentenes Fotoklubb. På 1970-tallet var han aktiv i Fotogruppe 72, og var i 1976 en av fotografene som opprettet bildebyrået Samfoto. Han har siden arbeidet i Samfoto.


== Bibliografi ==
Nino og Sirkuskongen (sammen med Eivind Skeie), Scanbok / Hjemmets Bokforlag (1992) ISBN 82-590-1023-2


== Utstillinger ==
1992 GlaCafe, Arendal.
1992 Robert Foto, Bergen.
1997 Hegra Stasjon, Trøndelag.


== Referanser ==